# **Prístup k riadeniu kvality projektu (QA)**

Riadenie kvality, ktoré sa vzťahuje na riadenie projektov NBS, má dve hlavné oblasti:

1. Zabezpečenie kvality procesov projektu (všeobecné riadenie kvality) a
2. Zabezpečenie kvality výstupov (produktov) projektu (špecifické riadenie kvality)

## **Zabezpečenie kvality procesov**

Projektový manažér zabezpečí kvalitu procesov projektového riadenia aplikáciou pracovného predpisu o projektovom riadení a jeho príloh.

V prípade realizácie projektu externým dodávateľom je možné dohodnúť, že projekt bude prispôsobený o predpisy riadenia kvality dodávateľa v prípade, že zvyšujú kvalitu diela.

## **Zabezpečenie kvality výstupov (produktov)**

Projektový tím NBS zabezpečuje kvalitu výstupov (produktov) projektu:

* pripomienkovaním pri výstupoch projektu typu dokument,
* testovaním jednotlivých produktov, ktoré v priebehu projektu vzniknú.

Jednotlivé výstupy (produkty) projektu sú definované v zadaní projektu, resp. v zmluvnej dokumentácii. Projektový manažér môže spoločne so zástupcom dodávateľa na začiatku projektu definovať v dokumente PID, ktoré nástroje riadenia kvality budú aplikované na jednotlivé výstupy a produkty, pričom:

* zoznam základných manažérskych produktov je definovaný v pracovnom predpise. Jeho rozšírenie je možné definovať v PID;
* zoznam špecializovaných produktov je súčasťou zmluvnej dokumentácie, resp. zadania projektu pri interných projektoch. Jeho rozšírenie je možné definovať v PID.

## **Názvoslovie a verzionovanie**

### **Verzionovanie projektovej dokumentácie**

Pre verzionovanie projektovej dokumentácie sú odporúčané nasledovné pravidlá:

* verzia konfiguračnej položky je identifikovaná 2 zložkami - hlavnou a vedľajšou: X.Y,
* hlavná zložka identifikácie verzie X predstavuje základnú úroveň (baseline) od ktorej je verzia odvodená,
* konfiguračná položka určená ku schváleniu odberateľom je vždy identifikovaná verziou X.0, v komunikácii medzi odberateľom a dodávateľom sa teda pracuje len s konfiguračnými jednotkami s identifikáciou X.0,
* vedľajšia zložka identifikácie verzie Y predstavuje poradové číslo pracovnej verzie počínajúc číslom 1, a je používaná na strane dodávateľa i odberateľa,
* na konci pripomienkovacieho procesu po konsolidácii riešení pripomienok zvýši autor alebo ním poverená osoba identifikáciu verzie konfiguračnej položky dokumentu uložením poslednej verzie na úložisko dokumentov na SharePointe NBS.

### **Názvoslovie projektovej dokumentácie**

Pre názvoslovie projektovej dokumentácie sú odporúčané nasledovné pravidlá:

* Názov projektu, napr.: DWH, DMS, a pod.
* Názov dokumentu, napr. DNR, MM, atď.
* rrmmdd– dátum poslednej zmeny danej verzie dokumentu,
* vX.Y – aktuálna verzia dokumentu,

Výsledný názov dokumentu má formu:

* Názov projektu, názov dokumentu, dátum, verzia
* napríklad: DWH\_DNR \_230615\_v1.0.

V prípade, že projektové úložisko bude v prostredí MS Sharepoint, nie je nevyhnutné zadať do názvu dokumentu dátum, keďže tento údaj je k dispozícii.

### **Registrácia projektovej dokumentácie**

Priebežná aj finálna dokumentácia projektu je evidovaná v rámci úložiska dokumentov na SharePointe NBS.

### **Pravidlá vývoja**

Pravidlá vývoja budú zadefinované na začiatku projektu a pravidelne aktualizované v spolupráci tímu NBS a dodávateľa a v súlade s dokumentom Pravidlá bezpečného vývoja, ktorého súčasťou je aj postup odovzdávania zdrojového kódu.

Vývoj sa bude riadiť štandardom na základe dohody s dodávateľom pre zaistenie kvality výstupu/-ov projektu.

Pravidlá vývoja budú zohľadňovať minimálne požiadavky uvedené v kap. 1.3.4.1 a 1.3.4.2.

### **Migrácia existujúceho vývoja**

Migrácia existujúceho vývoja neznamená jeho kopírovanie, ale detailný redizajn a úpravu, aby sa zabezpečila funkčnosť kódu S/4.

Migrácia nebude prístupom1:1, ale existujúci kód bude vyčistený a optimalizovaný s ohľadom na odporúčania SAP.

Zakázané sú databázové operácie nad štandardnými tabuľkami SAP ako priamy update, delete. insert pomocou Open SQL. DB Selects in slučkách sú zakázané.

Existujúci kód bude vyčistený, optimalizovaný, "hardcoded" hodnoty budú odstránené, obmedzí sa používanie globálnych premenných.

### **Vývoj nových aplikácií a funkcionalít**

Vývoj bude prebiehať v súlade s odporúčaniami SAP pre vývoj aplikácií v S/4 HANA, čím sa zabezpečí funkčnosť kódu a výkonnostné parametre aplikácií.

Pri vývoji nových aplikácií použiť SAPUI5 SDK (frontend) a Odata services (komunikácia backend, integrácia).

Prístup  "FIORI FIRST" - primárne použitie štandardných aplikácií SAP Fiori (referenčná knižnica Fiori Apps) alebo modifikácia štandardných aplikácií Fiori podľa požiadaviek.

### **Verifikácia**

Proces verifikácie sa vykonáva pri sledovaní aktuálneho stavu procesov projektu a projektových produktov priebežne a vždy pri konci etapy, fázy alebo projektu. Na tento účel PM použije Checklisty, ktoré sú súčasťou PP.

### **Všeobecné zásady pre AKCEPTÁCIU a FAKTURÁCIU**

Základným nástrojom pre riadenie kvality je proces „akceptácie a fakturácie“.

Projekt alebo časť projektu (fakturačný míľnik) môže byť akceptovaný, ak NBS schváli a akceptuje všetky dohodnuté manažérske a špecializované výstupy.

Odporúča sa nastaviť si fakturačné míľniky podľa projektových výstupov ukotvených v zmluve. Rozsah a počet fakturačných míľnikov môže byť prispôsobený konkrétnemu projektu.

Akceptáciu výstupov v NBS organizuje PM. Príklad akceptačného protokolu je súčasťou príloh PP.

Migrácia existujúceho vývoja

Migrácia existujúceho vývoja neznamená jeho kopírovanie, ale detailný redizajn a úpravu, aby sa zabezpečila funkčnosť kódu S/4.

Migrácia nebude prístupom1:1, ale existujúci kód bude vyčistený a optimalizovaný s ohľadom na odporúčania SAP.

Zakázané sú databázové operácie nad štandardnými tabuľkami SAP ako priamy update, delete. insert pomocou Open SQL. DB Selects in slučkách sú zakázané.

Existujúci kód bude vyčistený, optimalizovaný, "hardcoded" hodnoty budú odstránené, obmedzí sa používanie globálnych premenných.

Vývoj nových aplikácií a funkcionalít

Vývoj bude prebiehať v súlade s odporúčaniami SAP pre vývoj aplikácií v S/4 HANA, čím sa zabezpečí funkčnosť kódu a výkonnostné parametre aplikácií.

Pri vývoji nových aplikácií použiť SAPUI5 SDK (frontend) a Odata services (komunikácia backend, integrácia).

Prístup  "FIORI FIRST" - primárne použitie štandardných aplikácií SAP Fiori (referenčná knižnica Fiori Apps) alebo modifikácia štandardných aplikácií Fiori podľa požiadaviek.